**Sub aripile destinului**

*Mahok Valeria*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O, Salieri ! Câți urmași ai în viață...

câți, presupuși fii ai dreptății

râd onestității în față,

cum râde dracul, când se răsfață.

Câte caractere frumoase și talente

pe valul voințelor rămase

sunt ca epavele corăbiilor

de sarea mărilor roase,

legănându-se doar cu speranță

atunci când banul și înfluențele

cern izbândele și râd vieții în față.

Alții, orbecăind sub aripile destinului,

amețiți, ca de puterea vinului,

se adapă din izvorul cotidian,

legănați pe valurile timpului, an de an,

sperând cu tărie

în a lor vie credință,

destinul alege, destinul învinge

și cântărește orice voiță.

Destinul este rețeta prescrisă

înainte de a noastră putință,

în tainice scopuri divine,

purtarea firii spre marea căință...

frământări șlefuite în timpuri răscoapte

și înfloriri spirituale,

ca visele lui Mozart, de după moarte

care în marea lui credință,

de geniu fără referință...

și-a trimis nemurirea în eternitate.

Așa visăm toți,

până să trecem bariera vieții

în lacrimi și șoapte,

spre cercetatul necunoscut...

veșnicia iubirii, idealul speranței,

să nu moară, înainte și după moarte,

nici în cer, dar nici pe pământ

dacă se poate.

21-06-2014